PMIndiaData/PMIndiaSum huggingface dataset:
சுகாதாரத் துறையில் ஒத்துழைப்புக்காக இந்தியா-மொராக்கோ இடையே புரிந்துணர்வு உடன்படிக்கை மேற்கொள்ள மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், சுகாதாரத் துறையில் ஒத்துழைப்புக்காக இந்தியா-மொராக்கோ இடையே புரிந்துணர்வு உடன்படிக்கையை மேற்கொள்ள ஒப்புதல் அளிக்கப்பட்டது. இந்தப் புரிந்துணர்வு உடன்படிக்கை, கீழ்க்காணும் பகுதிகளில் ஒத்துழைப்புக்கு வழிவகை செய்கிறது:- 1. குழந்தைகளுக்கு ஏற்படும் இதய நோய்கள் மற்றும் புற்றுநோய் உள்ளிட்ட மற்றவர்களுக்கு பரவாத நோய்கள்; 2. மருந்து ஒழுங்குமுறை மற்றும் மருந்துகளின் தரக் கட்டுப்பாடு; 3. மற்றவர்களுக்கு பரவும் நோய்கள்; 4. மகப்பேறு, குழந்தை மற்றும் சிசு பாதுகாப்பு; 5. சிறந்த நடைமுறைகளை பரிமாறிக் கொள்வதற்காக இரண்டு மருத்துவமனைகள் ஒருங்கிணைந்து செயல்படுதல்; 6. சுகாதார சேவைகள் மற்றும் மருத்துவமனைகளில் நிர்வாகம் மற்றும் மேலாண்மைக்கு பயிற்சி அளித்தல்; 7. ஒத்துழைப்பு தேவை என பரஸ்பரம் முடிவுசெய்யப்படும் மற்ற ஏதாவது பகுதிகள். ஒத்துழைப்பின் விவரங்களை மேலும் விரிவாக எடுத்துரைக்கவும், இந்தப் புரிந்துணர்வு உடன்படிக்கை அமல்படுத்தப்படுவதை மேற்பார்வையிடவும் ஒரு பணிக்குழு அமைக்கப்படும்.
உக்ரைன் அதிபர் மேன்மை தங்கிய வோலோடிமிர் ஸெலென்ஸ்கியுடன் பிரதமர் உரையாடினார்

உக்ரைன் அதிபர் மேன்மை தங்கிய வோலோடிமிர் ஸெலென்ஸ்கியுடன் பிரதமர் திரு.நரேந்திர மோடி இன்று காலை உரையாடினார். உக்ரைன் – ரஷ்யா இடையே நடைபெறும் பேச்சுவார்த்தை மற்றும் மோதல் நிலவரம் குறித்து பிரதமரிடம் அதிபர் ஸெலென்ஸ்கி விரிவாக எடுத்துரைத்தார். தொடரும் மோதல் மற்றும் மனிதாபிமான பிரச்சனைக் குறித்து பிரதமர் ஆழ்ந்த கவலைத் தெரிவித்தார். வன்முறை உடனடியாக முடிவுக்கு வர வேண்டும் என்பதை வலியுறுத்திய பிரதமர், பிரச்சனைகளுக்கு அமைதி வழியில் தீர்வுக்காகவும், இரு தரப்பினரிடையே நேரடி பேச்சுவார்த்தைக்கும் இந்தியா எப்போதும் ஆதரவாக இருந்துள்ளது என்று குறிப்பிட்டார். உக்ரைனிலிருந்து 20,000-க்கும் அதிகமான இந்திய குடிமக்களை வெளியேற்றிக் கொண்டுவர வசதி செய்ததற்காக உக்ரைன் அதிகாரிகளுக்குப் பிரதமர் நன்றி தெரிவித்தார். இன்னமும் உக்ரைனில் இருக்கும் இந்திய மாணவர்களின் பாதுகாப்பு மற்றும் பந்தோபஸ்து குறித்து ஆழ்ந்த வருத்தம் தெரிவித்த அவர், விரைவாகவும், பாதுகாப்பாகவும் அவர்களை வெளியே அழைத்து வருவதன் அவசியத்தை வலியுறுத்தினார்.
மாதிரி கடைகள் மற்றும் நிறுவனங்கள் (வேலைவாய்ப்பு மற்றும் பணி நிலைகள் வரன்முறைபடுத்துதல்) மசோதா, 2016-ஐ அமைச்சரவை பரிசீலித்தது.

பிரதமர் மந்திரி திரு. நரேந்திர மோடி தலைமையில் நடைபெற்ற மத்திய அமைச்சரவை, மாதிரி கடைகள் மற்றும் நிறுவனங்கள் (வேலைவாய்ப்பு மற்றும் பணி நிலைகள் வரன்முறைபடுத்துதல்) மசோதா, 2016-ஐ மத்திய அமைச்சரவை பரிசீலித்தது. இந்த மசோதா இனி மாநிலங்கள்/யூனியன் பிரேதசங்களுக்கு அனுப்பப்பட்டு, அவர்கள் தங்களது சட்டங்களில் திருத்தம் செய்ய, அவர்கள் விரும்பினால் மேற்குறித்த மசோதாவை அப்படியே ஏற்றுக்கொள்ளவோ அல்லது அவர்கள் தங்களது தேவைகளுக்கேற்ப தேவையான பிரிவுகளில் மாற்றம் செய்துக் கொள்ளவோ இயலும். மக்களிடம் இனணயதளம் மூலமும், ஊழியர்கள்/தொழிலாளர் பிரதிநிதிகள், உரிமையாளர்களின் சங்கங்கள்/ கூட்டமைப்புகளுடன் விரிவாக கலந்தாலோசிக்கப்பட்ட பின்பாகவும், மாநில அரசுகளுடன் முத்தரப்பு கலந்தாலோசனைகளுக்கு பின்பாகவும் முடிவு செய்யப்பட்டது. இந்த வரைவு மாதிரி மசோதாவின் முக்கிய அம்சங்கள்:- • உற்பத்தி தொழிற்சாலைகள் தவிர, பத்து மற்றும் அதற்கும் மேற்பட்ட தொழிலாளர்களை கொண்ட நிறுவனங்களுக்கு மட்டுமே இந்த மசோதா பொருந்தும். • இந்த மசோதா நிறுவனம் வருடம் முழுவதும் 365 நாட்களும் செயல்பட, மற்றும் திறக்கும்/மூடும் நேரங்களில் சுதந்திரம் அளிக்கும். • இருப்பிடம், ஓய்வறை, பெண்கள் கழிப்பறை, மற்றும் அவர்களது கண்ணியத்திற்கான போதிய பாதுகாப்பு மற்றும் போக்குவரத்து போன்ற வசதிகள் இருந்தால், இரவுப் பணியில் பெண்கள் பணியாற்ற அனுமதிக்கப்படும். • பணிநியமனம், பயிற்சி, மாறுதல் அல்லது பதவி உயர்வு போன்றவற்றில் பெண்களுக்கு தீங்கு இழைக்கக்கூடாது. • இணையதளம் மூலம் எளிய நடைமுறையில் ஒரு முறை பொது பதிவு. • தொழிலாளர்களுக்கான பாதுகாப்பு மற்றும் உடல்நலம் குறித்து உரிமையாளர்கள் எடுக்க வேண்டிய நடவடிக்கைகள் குறித்து சட்டத்தை அரசு இயற்றும் அதிகாரம். • தூய மற்றும் பாதுகாப்பான குடிநீர் • இடம் தட்டுப்பாடு அல்லது பிற காரணங்களினால் தனி நிறுவனத்தால் முடியாத பட்சத்தில், நிறுவனங்கள் குழுக்களாக ஒருங்கிணைந்து கழிப்பறை, குழந்தைகள் பாதுகாப்பு மையம், முதலுதவி மற்றும் உணவக வசதி ஏற்படுத்துதல். • தேசிய விடுமுறை நாட்கள் போன்றவற்றுடன் கூடுதலாக ஊதியத்துடன் கூடிய ஐந்து பண்டிகை தின விடுமுறைகள் • அதிகத் திறனுள்ள தொழிலாளர்களுக்கு (உதாரணமாக, தகவல் தொழில்நுட்பம், பயோ டெக்னாலஜி மற்றும் ஆராய்ச்சி மற்றும் வளர்ச்சி பிரிவுகளில் பணியாற்றும் தொழிலாளர்கள்) தினமும் 9 மணி நேரம் மற்றும் வாராந்தோறும் 48 மணி நேரம் மொத்தத்தில் மூன்று மாதங்களுக்கு 125 மணிநேரம் கூடுதல் பணிநேரம் பணிபுரிய வேண்டும் என்பதிலிருந்து விலக்கு. இந்த வரைவு மசோதா, சட்டப்பிரிவுகளை ஒரே மாதிரியாக கொண்டு வரவும், அனைத்து மாநிலங்களும் எளிதில் ஏற்றுக் கொள்ளவும் மற்றும் அதன் மூலம் நாடு முழுவதும் ஒரே மாதிரியான பணிசூழலை உறுதி செய்தல் மற்றும் வியாபாரத்தை எளிதாக செய்ய வழிவகுப்பதோடு வேலைவாய்ப்புகளை உருவாக்கும்.
உலக மகளிர் குத்துச்சண்டை சாம்பியன்ஷிப் வீராங்கனைகளை பிரதமர் சந்தித்தார்

உலக மகளிர் குத்துச்சண்டை சாம்பியன்ஷிப் வீராங்கனைகளான நிகத் ஜரீன், மனிஷா மவுன், பர்வீன் ஹுடா ஆகியோரை பிரதமர் நரேந்திர மோடி இன்று சந்தித்தார். பிரதமர் தனது ட்விட்டரில் தெரிவித்திருப்பதாவது, “உலக மகளிர் குத்துச்சண்டை சாம்பியன்ஷிப் போட்டியில் இந்தியாவை பெருமைப்படுத்திய வீராங்கனைகளான நிகத் ஜரீன், மனிஷா மவுன், பர்வீன் ஹுடா ஆகியோரை சந்தித்ததில் மகிழ்ச்சி. விளையாட்டு மற்றும் அதனைக் கடந்த வாழ்க்கையின் மீதான அவர்களின் ஆர்வம் குறித்த பல்வேறு விஷயங்கள் பற்றி பேசினோம். அவர்களின் எதிர்கால முயற்சிக்கு வாழ்த்துகள்”
சீக்கிய பிரதிநிதிகள் குழுவைப் புதுதில்லியில் உள்ள தமது இல்லத்தில் பிரதமர் சந்திக்க உள்ளார்

சீக்கிய பிரதிநிதிகள் குழுவைப் புதுதில்லியில் உள்ள தமது இல்லத்தில் பிரதமர் திரு நரேந்திர மோடி சந்திக்க உள்ளார். இன்று பிற்பகல் 05.30 மணியளவில் கூடியிருப்போரிடையே திரு மோடி உரையாற்றவுள்ளார். டுவிட்டர் செய்தியில் பிரதமர் கூறியிருப்பதாவது ; “இன்று மாலை சீக்கிய பிரதிநிதிகள் குழுவை எனது இல்லத்தில் நான் சந்திக்கவி்ருக்கிறேன். இந்தக் குழுவில் வாழ்க்கையின் பல்வேறு பிரிவைச் சேர்ந்தவர்கள் இடம் பெற்றுள்ளனர். இவர்களிடையே பிற்பகல் 05.30 மணியளவில் நான் உரையாற்றவிருக்கிறேன். தொலைக்காட்சியில் காணுங்கள்…”
இந்தியா சைப்ரஸ் இடையே இரட்டை வரிவிதிப்பை தவிர்க்கவும், நிதி ஏய்ப்பை தடுக்கவும் போடப்பட்டுள்ள ஒப்பந்தம் மற்றும் நிறிமுறைகளுக்கு மத்திய அமைச்சரவை ஒப்புதல் அளித்துள்ளது.

வரி ஏய்ப்பு, ரவுண்ட் ட்ரிப்பிங், முதலீட்டு சுரண்டல்/லாப நகர்வு ஆகியவற்றுக்கு எதிரான தனது அடுத்தகட்ட நடவடிக்கையை எடுத்தது இந்தியா. பிரதமர் மோடி தலைமையில் கூடிய மத்திய அமைச்சரவை, இந்தியா சைப்ரஸ் இடையே இரட்டை வரிவிதிப்பை தவிர்க்கவும், நிதி ஏய்ப்பை தடுக்கவும் போடப்பட்டுள்ள ஒப்பந்தம் மற்றும் நெறிமுறைகளுக்கு ஒப்புதல் அளித்துள்ளது. மொரீஷியசுடனான இரட்டை வரிவிதிப்பு தவிர்ப்பு ஒப்பந்தத்தில் சமீபத்தில் ஏற்படுத்திய திருத்தங்களை தொடர்ந்து இந்த நடவடிக்கை எடுக்கப்பட்டுள்ளது. மொரீஷியசை பொறுத்தவரை சைப்ரசுடனான ஒப்பந்தத்தில் முதலீட்டு லாபங்களைப் பெறுவதற்கு குடிசார் வரிவிதிப்பை ஏற்படுத்தியுள்ளது. திருத்தப்பட்டுள்ள ஒப்பந்தம் மத்திய அமைச்சரவையில் ஏற்கப்பட்டுள்ள சூழலில் முதலீட்டு லாபங்களுக்கான வரி. இரட்டைவரி தவிர்ப்பு போக, சைப்ரசில் குடியுரிமை உள்ளவர்களுக்கு விதிக்கப்படும். எளிமையாக சொல்வதானால், இந்தியாவில் ஈட்டப்பட்ட லாபத்திற்கு இந்தியா வரி விதிக்க முடியும். முந்தைய உடன்படிக்கையில் இருந்த குடிசார் வரிவிதிப்பு நெறிமுறைகளால், ஒரு நாட்டில் இருந்து வரும் முதலீடுகளை செயற்கையாக திசைதிருப்புவது, பொருளாதார திரிபுகள் செய்வது என வரி ஏய்ப்பு செய்வதற்காக ஏராளமான முறைகேடுகள் நடந்தது. மொரிஷியஸ் பொறுத்தவரை இந்த திருத்தம் இத்தகைய முறைகேடுகளை தவிர்க்க உதவும். இதே போன்ற திருத்தங்களை மேற்கொள்ள சிங்கப்பூருடனும் பேச்சுவார்த்தை நடந்து வருகிறது.
பண்டிட் மதன்மோகன் மாளவியா-வின் பிறந்தநாளை ஒட்டி பிரதமர் மரியாதை

பண்டிட் மதன்மோகன் மாளவியா-வின் பிறந்த நாளை முன்னிட்டு, அவருக்கு பிரதமர் திரு. நரேந்திர மோடி புகழஞ்சலி செலுத்தினார். மிகச் சிறந்த தத்துவ ஞானியான மதன்மோகன் மாளவியாவின் பிறந்த நாளை ஒட்டி அவரது நினைவை போற்ற வெண்டும் என்றும் பிரதமர் தெரிவித்துள்ளார். சுதந்திரப் போராட்டத்திற்கும், கல்வி வளர்ச்சிக்கும் அவர் ஆற்றிய தொண்டுகள் அளப்பரியது என்றும் பிரதமர் புகழாரம் சூட்டியுள்ளார்.
ஜபுவா சமையல் எரிவாயு சிலிண்டர் விபத்து – பிரதமர் இரங்கல்

மத்திய பிரதேச மாநிலம் ஜபுவாவில் சமையல் எரிவாயு சிலிண்டர் வெடித்ததால் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். ஜபுவாவில் சமையல் எரிவாயு சிலிண்டர் விபத்தில் ஏற்பட்ட உயிரிழப்பு மிகுந்த வருத்தத்தை அளிக்கிறது. உயிரிழந்தோர் குடும்பத்தினருக்கு என் ஆழ்ந்த அனுதாபங்கள். காயமடைந்தவர்கள் விரைவில் குணமடைய வேண்டுகிறேன். அங்கு மத்திய பிரதேச அரசு நிலைமையை கூர்ந்து கண்காணித்து வருகிறது என்று பிரதமர் தமது இரங்கல் செய்தியில் கூறியுள்ளார்.
இந்தியா-மியான்மர் இடையே நில எல்லையைக் கடப்பதற்கான ஒப்பந்தத்துக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-மியான்மர் இடையே எல்லைப்பகுதியை கடந்து செல்வது தொடர்பான ஒப்பந்தத்துக்கு ஒப்புதல் அளிக்கப்பட்டது. இந்த ஒப்பந்தம், இரு நாடுகளின் எல்லைப் பகுதிகளிலும் வசித்துவரும் மக்களுக்கு தாராளமாக சென்றுவரும் வகையில் தற்போது உள்ள உரிமைகளை ஒழுங்குபடுத்தவும், ஒப்புதல் அளிக்கவும் வழிவகை செய்யும். செல்லத்தக்க பாஸ்போர்ட் மற்றும் விசா அடிப்படையில், மக்கள் எல்லைப்பகுதியை கடந்து செல்ல முடியும். இதன்மூலம், இரு நாடுகளுக்கும் இடையே பொருளாதார மற்றும் சமூக தொடர்புகள் வலுப்படும். இந்தியா-மியான்மர் எல்லையைத்தாண்டி மக்கள் இடம்பெயர்ந்து செல்வதற்கான ஏற்பாட்டை இந்த உடன்பாடு உருவாக்கும். இது இணைப்பை ஏற்படுத்துவதுடன், இந்தியாவின் வடகிழக்குப் பகுதி மாநிலங்களில் உள்ள மக்களுக்கு, மியான்மர் மக்களுடனான தொடர்பை வலுப்படுத்தும். வடகிழக்குப் பகுதியின் பொருளாதாரத்தை ஊக்குவிக்க இந்த ஒப்பந்தம் வழிவகை செய்யும். மேலும், மியான்மருடனான நமது புவியியல் தொடர்பை சமமாக்கி, வர்த்தகத்தையும், மக்களுக்கு இடையேயான தொடர்பையும் ஊக்குவிக்கும். எல்லைப் பகுதியில் அதிக அளவில் வசித்துவரும் பழங்குடியினத்தவர்களின் பாரம்பரிய உரிமையை இந்த ஒப்பந்தம் பாதுகாக்கும். இதன்படி, நில எல்லைப்பகுதியைத் தாண்டி பாரம்பரியமான முறையில் தாராளமாக சென்றுவர முடியும்.
நானாஜி தேஷ்முக் பிறந்த நாளை முன்னிட்டு பிரதமர் அவரை நினைவுகூர்ந்தார்

சமூக சீர்திருத்தவாதி நானாஜி தேஷ்முக்கின் பிறந்த நாளை முன்னிட்டு பிரதமர் திரு. நரேந்திர மோடி அவரை நினைவு கூர்ந்தார். “நானாஜி தேஷ்முக்கின் பிறந்த நாளை முன்னிட்டு அவரை நினைவு கூர்கிறேன். அவரது உன்னத சேவை மற்றும் ஊரக மேம்பாட்டிற்காக அவர் பாடுபட்டது குறித்து நாம் தொடர்ந்து ஊக்கம் பெறுகிறோம்.” என்று பிரதமர் கூறினார்.
ரஷ்ய அதிபர் திரு. விளாடிமிர் புடினின்  இந்தியப் பயணத்தின் போது  இந்தியா மற்றும் ரஷ்யா இடையே கையெழுத்தான ஒப்பந்தங்களின் பட்டியல்

வரிசை எண். புரிந்துணர்வு ஒப்பந்தம்/ ஒப்பந்தம் /உடன்படிக்கை ரஷ்யாவின் சார்பாக கையெழுத்திட்டவர் இந்தியாவின் சார்பாக கையெழுத்திட்டவர் 1. 2019-2023 காலகட்டங்களில் ரஷ்ய வெளியுறவுத்துறை அமைச்சகம் மற்றும் மத்திய வெளியுறவுத் துறை அமைச்சகம் இடையேயான ஆலோசனைகளுக்கான நெறிமுறை திரு. செர்கே லாவ்ரோவ் ரஷ்ய வெளியுறவுத் துறை அமைச்சர் திருமதி. சுஷ்மா சுவராஜ் மத்திய வெளியுறவுத் துறை அமைச்சர் 2. ரஷ்ய பொருளாதார வளர்ச்சி அமைச்சகம் மற்றும் இந்தியாவின் மாறுதலுக்கான தேசிய நிறுவனம் (நித்தி ஆயோக்) இடையேயான புரிந்துணர்வு ஒப்பந்தம் திரு. மாக்சிம் ஒரேஷ்கின் ரஷ்ய பொருளாதார வளர்ச்சி அமைச்சர் டாக்டர். ராஜிவ் குமார் துணைத் தலைவர், நித்தி ஆயோக் 3. மனிதர்களை விண்வெளிக்கு அனுப்பும் திட்டத்திற்காக இந்திய விண்வெளி ஆராய்ச்சி அமைப்பு (இஸ்ரோ) மற்றும் ரஷ்ய விண்வெளித் துறை (ரோஸ்காஸ்மோஸ்) இடையேயான புரிந்துணர்வு ஒப்பந்தம் திரு. டிமிட்ரி ரோகோஸின் இயக்குநர், ரோஸ்காஸ்மோஸ் திரு. விஜய் கோக்லே வெளியுறவுத் துறை செயலர் 4. இந்தியா மற்றும் ரஷ்ய ரயில்வே துறை இடையே ஒத்துழைப்பிற்கான ஒப்பந்தம் திரு. ஒலெக் பெலோசெரோவ் தலைவர், ரஷியன் ரயில்வேயின் ரயில்வேகூட்டு பங்கு நிறுவனம் திரு. விஜய் கோக்லே வெளியுறவுத் துறை செயலர் 5. அணு துறையில் உள்ள ஒத்துழைப்பை முன்னுரிமை படுத்துதல் மற்றும் நடைமுறைப்படுத்தளுக்கான செயல் திட்டம் திரு. அலெக்ஸி லீகாசேவ் தலைமை இயக்குனர், ரோசடோம் திரு. கே. என். வியஸ் அணு சக்தி துறை செயலர் 6. போக்குவரத்து கல்வியில் மேம்பாட்டு ஒத்துழைப்பு குறித்து ரஷ்ய போக்குவரத்து அமைச்சகம் மற்றும் இந்திய ரயில்வே துறை இடையேயான புரிந்துணர்வு ஒப்பந்தம் திரு. நிக்கோலே குடஷேவ் இந்தியாவிற்கான ரஷ்ய தூதர் திரு. டி. பி. வெங்கடேஷ் வர்மா ரஷ்யாவிற்கான இந்திய தூதர் 7. குறு, சிறு மற்றும் நடுத்தர நிறுவனங்கள் தொடர்பான ஒத்துழைப்பு குறித்து இந்தியாவின் தேசிய சிறு தொழில்கள் கழகம் மற்றும் ரஷ்யாவின் சிறு மற்றும் நடுத்தர தொழில் கழகம் இடையேயான புரிந்துணர்வு ஒப்பந்தம் திரு. அலெக்சாண்டர் பிரேவர்மன் தலைமை இயக்குனர், ரஷ்யாவின் சிறு மற்றும் நடுத்தர தொழில் கழகம் திரு. டி. பி. வெங்கடேஷ் வர்மா ரஷ்யாவிற்கான இந்திய தூதர் 8. உரத்துறையில் ரஷியன் நேரடி முதலீட்டு நிதியம்; பொது கூட்டு பங்கு நிறுவனம், போஸ்ஆக்ரோ மற்றும் இந்தியன் பொட்டாஷ் லிமிடெட் இடையேயான ஒத்துழைப்பு ஒப்பந்தம் திரு. கிரில் டிமித்ரேவ் தலைமை இயக்குனர் ரஷியன் நேரடி முதலீட்டு நிதியம் திரு. அண்ட்ரே குர்யேவ் தலைமை செயல் அதிகாரி போஸ்ஆக்ரோ திரு. டி. பி. வெங்கடேஷ் வர்மா ரஷ்யாவிற்கான இந்திய தூதர்
தடுப்பூசி செலுத்திக் கொண்டதற்காக 15 வயதுக்கும் 18 வயதுக்கும் இடைப்பட்ட இளைஞர்களுக்குப் பிரதமர் வாழ்த்து தெரிவித்துள்ளார்

இன்று தடுப்பூசி செலுத்திக் கொண்ட 15 வயதுக்கும், 18 வயதுக்கும் இடைப்பட்ட இளம் இந்தியர்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். இந்த வயது வகையினருக்கு தடுப்பூசி செலுத்துவது இன்று தொடங்கியது. இவர்களின் பெற்றோர்களுக்கும் பிரதமர் வாழ்த்து தெரிவித்துள்ளார். “கொவிட்-19-க்கு எதிராக நமது இளைஞர்களை பாதுகாக்கும் முக்கிய நடவடிக்கையை இன்று நாம் மேற்கொண்டிருக்கிறோம். தடுப்பூசி செலுத்திக் கொண்ட 15 வயதுக்கும், 18 வயதுக்கும் இடைப்பட்ட இளம் இந்தியர்கள் அனைவருக்கும் வாழ்த்துக்கள். அதே போல் இவர்களின் பெற்றோர்களுக்கும் வாழ்த்துக்கள். வரும் நாட்களில் கூடுதலான இளைஞர்கள் தடுப்பூசி எடுத்துக் கொள்ள நான் வலியுறுத்துகிறேன்!“ என்று பிரதமர் டுவிட்டரில் பதிவிட்டுள்ளார். இது தொடர்பாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் டுவிட்டர் பதிவுகளையும் பிரதமர் மறுபதிவேற்றம் செய்துள்ளார்.
உத்தரப் பிரதேசத்தில் பல்வேறு திட்டங்களுக்கான அடிக்கல் நாட்டு விழாவில் பிரதமர் பங்கேற்பு

பிரதமர் திரு. நரேந்திர மோடி இன்று லக்னோவுக்கு பயணம் மேற்கொண்டார். உத்தர பிரதேச மாநிலத்தில் ரூ. 60,000 கோடி மொத்த முதலீட்டுடன் கூடிய 81 திட்டங்களை அவர் அடிக்கல் நாட்டி தொடங்கி வைத்தார். மாநிலத்தில் முதலீடுகளை ஈர்க்கவும், மாநிலத்தை தொழில்மயமாக்கவும், 2018 ஃபிப்ரவரி மாதம் நடைபெற்ற உத்தரப் பிரதேச முதலீட்டாளர் உச்சிமாநாட்டைத் தொடர்ந்து சில மாதங்களுக்கு இந்த திட்டங்கள் தொடங்கப்படுகின்றன. நாட்டின் சில பகுதிகளில் பெய்து வரும் கன மழை பற்றி பிரதமர் தனது உரையில் குறிப்பிட்டார். இதனால் உருவாகியுள்ள சூழலை மத்திய அரசு கண்காணித்து வருவதுடன் பாதிக்கப்பட்ட மக்களுக்கு உதவி அளிக்க மாநில அரசுகளுடன் இணைந்து செயல்பட்டு வருவதாகவும் அவர் கூறினார். மக்கள் மீது கவனம் செலுத்தும் அரசாக மக்களின் வாழ்க்கை முறை எளிதாக்கப்படுவதாகவும், வாழ்க்கையில் எளிமை மேம்படுத்தப்படுவதாகவும் அவர் தெரிவித்தார். உத்தரப் பிரதேசத்தை மாற்றியமைக்கும் முயற்சியின் ஒரு பகுதியாக இன்று இந்தக் கூடுதல் நடைபெறுவதாகவும் அவர் கூறினார். ஐந்தே மாதங்களில் இந்த திட்டங்களின் முன்னேற்ற வேகம் (சிந்தனையில் இருந்து அடிக்கல் நாட்டப்படுவது) சிறப்பான முறையில் குறிப்பிடத்தக்கதாக அமைந்துள்ளது என்றும் அவர் தெரிவித்தார். இந்த சாதனைக்காக மாநில அரசுக்கு அவர் தனது பாராட்டுக்களைத் தெரிவித்தார். இந்த திட்டங்கள் மாநிலத்தின் சில பகுதிகளுடன் மட்டும் வரையறுக்கப்படாமல் சமத்துவமான வளர்ச்சியை சாத்தியப்படுத்தும் எனவும் அவர் குறிப்பிட்டார். மாநில அரசின் புதிய பணிக் கலாச்சாரத்திற்கு அவர் பாராட்டு தெரிவித்தார். மாநிலத்தில் மாற்றம் கண்டுள்ள முதலீட்டு சூழல், வேலைவாய்ப்பு, வர்த்தகம், நல்ல சாலைகள், போதுமான மின்சார விநியோகம் மற்றும் பிரகாசமான எதிர்காலத்திற்கான வாய்ப்புகளைக்கொண்டு வருவதாக அவர் கூறினார். இந்த திட்டங்கள் பல புதிய வேலைவாய்ப்புக்களைக் கொண்டு வருவதுடன் சமுதாயத்தின் பல தரப்பினருக்கும் பயன் அளிக்கும் என அவர் தெரிவித்தார். இந்த திட்டங்களின் மூலம் டிஜிட்டல் இந்தியா, மேக் இன் இந்தியா போன்ற முன்னோடி திட்டங்களுக்கு பெரும் ஊக்கம் கிடைக்கும் எனவும் அவர் தெரிவித்தார். கிராமப் புறங்களில் பரவியுள்ள மூன்று லட்சம் பொது சேவை மையங்கள் கிராமங்களில் வாழ்க்கையில் சிறந்த மற்றும் வெளிப்படையான சேவைகளின் மூலம் முன்னேற்றத்தை ஏற்படுத்தி வருவதாக பிரதமர் குறிப்பிட்டார். மத்திய அரசு தடைகற்களை உடைத்தெறிந்து தீர்வுகள் மற்றும் ஒத்திசைவில் கண்ணோட்டம் செலுத்தி வருவதாக பிரதமர் குறிப்பிட்டார். உலகின் இரண்டாவது பெரிய மொபைல் ஃபோன் உற்பத்தி நாடாக இந்தியா திகழ்வதாக கூறிய அவர், இந்த உற்பத்தி புரட்சியில் உத்தர பிரதேசம் முன்னிலை வகித்து வருகிறது என அவர் கூறினார். உள்கட்டமைப்பு திட்டங்கள் நிறைவடையும்போது, இந்தியாவில் வர்த்தகம் செய்வது மேலும் எளிதாகி, சரக்கு போக்குவரத்திற்கான செலவு குறையும் என பிரதமர் தெரிவித்தார். தொழில்முனைவோர் மற்றும் வணிகர்கள் டிஜிட்டல் பரிவர்த்தனைகளை நோக்கி நகர வேண்டும் என அவர் வலியுறுத்தினார். நாட்டில் மின் விநியோகத்தை மேம்படுத்த எடுக்கப்பட்ட நடவடிக்கைகள் குறித்து பிரதமர் விளக்கினார். பாரம்பரிய எரிசக்தியிலிருந்து பசுமை எரிசக்தியை நோக்கி நாடு முன்னேறி வருவதாகவும் அவர் தெரிவித்தார். சூரிய மின்சக்தியின் தொகுப்பாக உத்தரப் பிரதேசம் ஆகும் எனவும் அவர் தெரிவித்தார். 2013-14ல் 4.2 சதவீதமாக இருந்த இந்தியாவின் எரிசக்தி பற்றாக்குறை இன்று ஒரு சதவீதத்திற்கும் குறைவாக குறைந்துள்ளது என்றும் அவர் கூறினார். மக்களின் பங்களிப்பு மூலம் மக்களின் விருப்பங்கள் நிறைவேறுவது தான் புதிய இந்தியா உருவாவதற்கான வழித்தடம் என்றும் பிரதமர் குறிப்பிட்டார்.
புதுதில்லியின் விக்யான் பவனில் ஈஷா அறக்கட்டளை ஏற்பாடு செய்திருந்த ‘மண்ணைக் காப்போம்’ என்ற நிகழ்ச்சியில் பிரதமரின் உரை

வணக்கம்! உங்கள் அனைவருக்கும் இனிய உலக சுற்றுச்சூழல் தின வாழ்த்துகள்! இந்த நன்னாளில் சத்குருவிற்கும், ஈஷா அறக்கட்டளைக்கும் மனமார்ந்த நல்வாழ்த்துகள். நாடு தனது 75-வது சுதந்திர ஆண்டைக் கொண்டாடும் வேளையிலும், இந்த அமிர்த காலத்தில் புதிய உறுதிப்பாடுகளை எடுத்து வரும் சூழலிலும், இதுபோன்ற இயக்கங்கள் அதிக முக்கியத்துவம் பெறுகின்றன. நண்பர்களே, கடந்த எட்டு ஆண்டுகளில் நாட்டில் மேற்கொள்ளப்பட்டு வரும் திட்டங்கள் ஏதேனும் ஒரு வகையில் சுற்றுச்சூழல் பாதுகாப்பை வலியுறுத்தி வருகின்றன. சுற்றுச்சூழலைப் பாதுகாப்பதற்கு இந்தியா மேற்கொண்டு வரும் முயற்சிகள், பல அம்சங்கள் நிறைந்தவை. பருவநிலை மாற்ற பிரச்சனையால் உலகம் பாதிக்கப்பட்டுள்ள வேளையில், இந்தியா இதுபோன்ற நடவடிக்கைகளை எடுத்து வருகிறது. உலகின் மிகப்பெரிய நாடுகள் பூமியின் வளங்களை மேலும் மேலும் சுரண்டுவதோடு மட்டுமல்லாமல், உலகளவில் மிக அதிக கரியமிலவாயுவையும் வெளியிடுகின்றன. உலகின் சராசரி கரியமிலவாயு வெளியேற்றம் ஒரு நபருக்கு 4 டன்னாக உள்ள நிலையில், இந்தியாவில் ஒரு நபருக்கு சுமார் 0.5 டன் கரியமிலவாயு மட்டுமே வெளியேற்றப்படுகிறது. மேலும் சுற்றுச்சூழல் பாதுகாப்பை நோக்கி நாட்டிற்குள் மட்டுமல்லாமல், உலக நாடுகளுடனும் இணைந்து முழுமையான அணுகுமுறையை இந்தியா பின்பற்றுகிறது. நண்பர்களே, கடந்த எட்டு ஆண்டுகளில் மண்ணை பாதுகாக்க நாடு அயராது பாடுபட்டுள்ளது. இதற்காக 5 முக்கிய விஷயங்களில் நாம் கவனம் செலுத்தியுள்ளோம்- முதலாவது, மண்ணை ரசாயனம் இல்லாமல் ஆக்குவது எப்படி? இரண்டாவது, மண்ணில் வாழும் உயிரினங்களை காப்பது எப்படி? மூன்றாவது, மண்ணில் ஈரப்பதத்தை பராமரிப்பது எவ்வாறு? நான்காவது, நிலத்தடிநீர் குறைவால் மண் சேதமடைவதை தடுப்பது எவ்வாறு? ஐந்தாவது, காடுகள் குறைவதால் ஏற்படும் தொடர்ச்சியான மண் அரிப்பை தடுப்பது எவ்வாறு? நண்பர்களே, இந்த அனைத்து விஷயங்களையும் கருத்தில் கொண்டு கடந்த சில ஆண்டுகளில் நாட்டில் ஏற்பட்டுள்ள மிகப்பெரிய மாற்றம், வேளாண்மைக் கொள்கையாகும். முன்காலத்தில் மண்ணின் வகை, மண்ணில் உள்ள சத்துக் குறைபாடு குறித்து போதிய தகவல் நமது விவசாயிகளுக்கு கிடைக்காமல் இருந்தது. இந்தப் பிரச்சனையை எதிர்கொள்வதற்காக விவசாயிகளுக்கு மண்வள அட்டைகளை வழங்கும் நிகழ்ச்சி மிகப்பெரிய அளவில் நடத்தப்பட்டது. 22 கோடிக்கும் அதிகமான அட்டைகள் நாடுமுழுவதும் வழங்கப்பட்டுள்ளன. மண்வள அட்டைகளிலிருந்து பெறப்படும் தகவல்களின் அடிப்படையில் கோடிக்கணக்கான விவசாயிகள் தற்போது உரங்களையும் நுண்- ஊட்டச்சத்துக்களையும் பயன்படுத்துகிறார்கள். நண்பர்களே, சுற்றுச்சூழல் பாதுகாப்பு, பூமி மற்றும் மண்ணை காப்பது பற்றி பொதுமக்களிடையே விழிப்புணர்வு அதிகரித்தால், மேலும் சிறந்த பலன்கள் ஏற்படும். தங்களது முயற்சிகளில் பள்ளி- கல்லூரிகள், நாட்டு நலப்பணி திட்டம், தேசிய மாணவர் படை முதலியவற்றை இணைக்குமாறு அனைத்து அரசுகள், உள்ளாட்சி அமைப்புகள், தன்னார்வ நிறுவனங்களை நான் கேட்டுக்கொள்கிறேன். உங்கள் அனைவருக்கும் என் வாழ்த்துகள். நன்றி! பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சீனாவின் சமூக வலைதளமான வைபோவில் (weibo) பிரதமரின் பதிவு

சீனாவின் தேசிய தினத்தையொட்டி சீன மக்களுக்கு வாழ்த்துக்களைத் தெரிவித்துக் கொள்கிறேன். நமது உறவுகள் நூற்றாண்டுகள் பழமையானதாக, ஆன்மிகம், கற்றல், கலை, வர்த்தகம் மற்றும் பரஸ்பர நாகரீகத்தின் மீதான மரியாதை மற்றும் வளமையை பங்கிடுதல் ஆகியவற்றைக் கொண்டதாக உள்ளது. நான் முன்பே கூறியதைப் போல, நமது இரு நாடுகளும், பல வழிகளில், ஒரே மாதிரியான பேரார்வங்கள், சவால்கள் மற்றும் வாய்ப்புகளைப் பிரதிபலிக்கக் கூடியவை. பரஸ்பரம் வெற்றில் உற்சாகம் பெறக் கூடிய நாடுகள். உலகமே ஆசியாவை திரும்பிப் பார்க்கும் வேளையில், இந்தியா மற்றும் சீனாவின் வளர்ச்சி மற்றும் வளமை ஆகியனவும், நமது நெருக்கமான ஒத்துழைப்பும், அமைதியான மற்றும் நிலைப்புத்தன்மையான ஆசியாவை உருவாக்கும் வல்லமை கொண்டவையாக உள்ளன. அதிபர் க்ஸி மற்றும் பிரதமர் லீ ஆகியோருடன் நான் பகிர்ந்து கொண்ட ஒரு லட்சியம் இது. சமீப காலங்களில், நமது அனைத்து உறவுகளிலும் பங்கேற்பை ஆழப்படுத்திக் கொண்டுள்ளோம். பரஸ்பரம் நம்பகத்தன்மை மற்றும் நம்பிக்கையை தீவிரமாக்கவும் மக்களுக்கு இடையில் உறவுகள் விரிவடையவும் வலியுறுத்தியுள்ளோம். மேலும் இந்த திசையை நோக்கி நம்முடைய பெருமுயற்சிகளைத் தொடர்வோம்.
குஜராத்தின் வதோதராவில் உள்ள ஸ்ரீ ஸ்வாமிநாராயண் ஆலையத்தால் ஏற்பாடு செய்யப்பட்ட இளைஞர் முகாமில் பிரதமர் ஆற்றிய உரை

குரு ஸ்ரீ கியான்ஜீவன்தாஸ் ஸ்வாமி, குஜராத் பாரதிய ஜனதா கட்சியின் மாநிலத் தலைவரும், நாடாளுமன்றத்தில் எனது சக நண்பருமான திரு சி. ஆர். பாட்டீல், குஜராத் மாநில அமைச்சர்கள் மனீஷாபென், வினுபாய், நாடாளுமன்ற உறுப்பினர் ரஞ்சன்பென், வதோதரா மாநகராட்சித் தலைவர் கேயூர்பாய், சிறப்பு அழைப்பாளர்கள், மதிப்பிற்குரிய துறவிகள், பக்தர்கள், பெருந்திரளாக கூடியுள்ள இளம் தலைமுறையினர் அனைவருக்கும் என் வணக்கங்கள். சமுதாயத்தின் ஒவ்வொரு தலைமுறையிலும் தொடர்ச்சியான குணநலன்களை கட்டமைப்பதன் மூலம் எந்த ஒரு சமுதாயமும் உருவாகிறது என்பதை நமது முனிவர்களும் வேதங்களும் கற்றுத் தந்துள்ளன. நமது வளமான பாரம்பரிய கலாச்சாரத்தின் அடிப்படையில் அதன் நாகரீகம், கலாச்சாரம், நெறிமுறைகள் மற்றும் நடவடிக்கைகள் அமைந்துள்ளன. எனவே இந்த இளைஞர் முகாம் என்பது நமது இளைஞர்கள் மற்றும் சமுதாயத்தின் எழுச்சிக்கான ஓர் நல்ல முயற்சியாகும். நண்பர்களே, விடுதலையின் அமிர்த மகோத்சவத்தை நாடு கொண்டாடும் வேளையில் இந்த முகாம் நடைபெறுகிறது. புதிய இந்தியாவைக் கட்டமைக்க, ஒன்றிணைந்த உறுதிப்பாடுகளையும், முயற்சிகளையும் இன்று நாம் மேற்கொண்டு வருகிறோம். புதிய, நவீன, எதிர்காலத்தை நோக்கிய அடையாளங்களோடு, பண்டைய காலங்களின் வலுவான அடித்தளத்தில் வேரூன்றிய பாரம்பரியங்களோடு ஓர் புதிய இந்தியா! புதிய அணுகுமுறையையும், பழமை வாய்ந்த கலாச்சாரத்தையும் முன்னெடுத்துச் செல்வதுடன் ஒட்டுமொத்த மனித சமூகத்தையும் வழிநடத்தும் ஓர் புதிய இந்தியா. எந்தத் துறையிலும் எங்கெல்லாம் சவால்கள் எழுகிறதோ, அங்கெல்லாம் இந்தியா நம்பிக்கை அளிக்கிறது, எங்கெல்லாம் பிரச்சனைகள் இருக்கின்றதோ அவற்றுக்கு இந்தியா தீர்வு காண்கிறது. கொரோனா பெருந்தொற்றுக்கு மத்தியில், உலக நாடுகளுக்கு தடுப்பூசிகள் மற்றும் மருந்துகளே வழங்குவது முதல் உலகளாவிய அமைதியின்மை மற்றும் மோதல்களுக்கு இடையே விநியோக சங்கிலி சீர்குலைந்த நிலையில் தற்சார்பு இந்தியா என்ற நம்பிக்கையுடன் அமைதிக்கான திறமையான பங்களிப்பை இந்தியா வழங்கியுள்ளது. ஒட்டு மொத்த மனித இனத்திற்கும் யோகாவின் பாதையை நாம் காண்பித்து வருவதுடன் ஆயுர்வேதத்தின் சக்தியையும் அறிமுகப்படுத்தியுள்ளோம். மென்பொருள் முதல் விண்வெளி வரை புதிய எதிர்காலத்திற்கான தேசமாக நாம் வளர்ந்து வருகிறோம். நண்பர்களே, இன்று நாட்டில் அரசின் பணி முறையும், சமுதாயத்தில் சிந்தனையும் மாறியிருப்பதோடு, முக்கியமாக மக்களின் பங்களிப்பும் அதிகரித்துள்ளது. புதிய நிறுவனங்களின் உலகில் இந்தியாவின் வளர்ச்சி இதற்கு ஓர் எடுத்துக்காட்டு. புதிய நிறுவனங்களில் சூழலியலில் மூன்றாவது மிகப்பெரும் நாடாக இந்தியா இன்று திகழ்வதோடு, நமது இளைஞர்கள் அதனை முன்னெடுத்துச் செல்கின்றனர். விடுதலையின் அமிர்த மகோத்சவத்தின்போது பாரதத் தாயின் நல்வாழ்த்துக்களுடன் இன்றைய முகாமிலிருந்து பல அற்புதமான கருத்துக்களை நீங்கள் கோடிக்கணக்கான மக்களுக்கு எடுத்துச் செல்வீர்கள் என்று நான் நம்புகிறேன். நன்றி! வணக்கம். பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
யோகா தினத்தை வெற்றிகரமாக்கி மேலும் பிரபலமடையச் செய்யுமாறு பிரதமர் மக்களை வலியுறுத்தியுள்ளார்

பிரதமர் திரு. நரேந்திர மோடி, யோகா தினத்தை வெற்றிகரமாக்கி மேலும் பிரபலமடையச் செய்யுமாறு மக்களை வலியுறுத்தியுள்ளார். இது குறித்து பிரதமர் வெளியிட்டுள்ள டுவிட்டர் பதிவில்; “ஜூன் 21ஆம் நாளான நாளை, சர்வதேச யோகா தினமாக கொண்டாடப்படுகிறது. ‘மனித நேயத்திற்காக யோகா’ என்ற கருத்தின் அடிப்படையில் இந்த யோகா தினத்தை வெற்றிகரமாக்கி, மேலும் பிரபலப்படுத்துவோம்” என்று தெரிவித்துள்ளார்.